b'\n_START_ARTICLE_\nFysioterapeut\n_START_PARAGRAPH_\nEn fysioterapeut arbejder p\xc3\xa5 sygehuse, plejehjem, i kommunale genoptr\xc3\xa6ningscentre, klinikker, virksomheder og idr\xc3\xa6tsklubber._NEWLINE_Fysioterapeuter arbejder ved hj\xc3\xa6lp af fysioterapi med muskelgenoptr\xc3\xa6ning, -behandling og vejledning af syge eller skadede patienter i forbindelse med f.eks. arbejdsskader, sportsskader eller lignende._NEWLINE_Uddannelsen til fysioterapeut er en mellemlang videreg\xc3\xa5ende uddannelse (MVU), der varer 3 \xc2\xbd \xc3\xa5r, l\xc3\xa6ses p\xc3\xa5 en ergo- og fysioterapeutskole (professionsh\xc3\xb8jskole) og f\xc3\xb8rer frem til betegnelsen professionsbachelor i fysioterapi._NEWLINE_Betegnelsen p\xc3\xa5 engelsk er physical therapist eller physiotherapist (bachelor in physical therapy eller bachelor in physiotherapy)._NEWLINE_Fysioterapeuter er autoriserede sundhedspersoner og underlagt Sundhedsv\xc3\xa6senets Patientklagen\xc3\xa6vn._NEWLINE_Fysioterapeuter er samlet i fagforeningen Danske Fysioterapeuter, som er medlem af Sundhedskartellet og Fagbev\xc3\xa6gelsens Hovedorganisation. Pr. 1. januar 2019 udtr\xc3\xa6der Danske Fysioterapeuter dog af sidstn\xc3\xa6vnte og g\xc3\xa5r ind i Akademikerne.'